

**TURISTIČKA ZAJEDNICA PODRUČJA NOVIGRADSKO MORE**

**Prijedlog:**

**IZVJEŠĆE O IZVRŠENJU PROGRAMA RADA TURISTIČKE ZAJEDNICE PODRUČJA NOVIGRADSKO MORE ZA**

**RAZDOBLJE SIJEČANJ –PROSINAC 2023. GODINE**

*Posedarje, veljača 2024. godine*

UVOD

Sukladno članku 57. Zakona o turističkim zajednicama i promicanju hrvatskog turizma (NN 52/19 i 42/20 ) i članku 58. Statuta Turistička zajednica područja Novigradsko more podnosi izvješće o Izvršenju programa rada.

U skladu s odredbama članka 57. Zakona o turističkim zajednicama i promicanju hrvatskog turizma (NN 52/19 i 42/20) turističke zajednice izrađuju i donose Izvješće o izvršenju programa rada koje obvezno sadržava podatke o:

* izvršenju programom rada pojedinačno utvrđenih zadataka
* izdacima izvršenja programom rada pojedinačno utvrđenih zadataka
* izdacima za poslovanje turističkog ureda i rad tijela turističke zajednice
* ostvarenju prihoda po izvorima
* financijskom rezultatu poslovanja
* usporedbi financijskog plana i njegova ostvarenja s obrazloženjem odstupanja
* analizi i ocjeni izvršenja programa te procjeni učinka poduzetih aktivnosti na razvoj turizma

**Prijedlog Programa rada i Financijskog plana za 2023. godinu usvojen je na 3. sjednici Turističkog vijeća Turističke zajednice područja Novigradsko more održanoj dana 30. studenoga 2023. godine.**

**Skupština Turističke zajednice područja Novigradsko more, usvojila je prijedlog Programa rada s Financijskim planom na 2. sjednici Skupštine održanoj dana 13. prosinca 2023. godine.**

Turistička zajednica područja Novigradsko more je u razdoblju od 01. siječnja do 31. prosinca 2023. godine zabilježila je ukupan broj dolazaka u iznosu od 29.602 (7,13% više u odnosu na 2022.) i ukupan broj noćenja u iznosu od 247.505(1,55 % više nego 2022. godine).

Statistiku za razdoblje od 01. siječnja do 31. prosinca 2023. godine prilažemo u nastavku:

Tablica 1 Broj noćenja i dolazaka po Općinama za 2023. godinu

|  |  |  |  |
| --- | --- | --- | --- |
| Objekt lokacijaGrad općina | Broj noćenja | Broj dolazaka | Broj turista |
| Novigrad (Zadarska) | 80.778 | 8.798 | 8.799 |
| Poličnik | 36.952 | 4.353 | 4.354 |
| Posedarje | 129.775 | 16.451 | 16.457 |
|  |  |  |  |
| Ukupno | **247.505** | **29.602** | **29.610** |

***Izvor:*** *eVisitor (informacijski sustav za prijavu i odjavu turista)*

Prema podacima iz sustava eVisitor ostvareno je ukupno 247.505 noćenja od čega najviše na području Općine Posedarje (129.775)

Tablica 2 Broj noćenja i dolazaka po Općinama za 2023. godinu i usporedba s 2022. godinom

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Objekt lokacijaGrad općina | Broj noćenja | Broj noćenjaUsporedba | Broj noćenjaIndeks | Broj dolazaka | Broj dolazakaUsporedba | Broj dolazakaIndeks | Broj turista | Broj turistaUsporedba | Broj turistaIndeks |
| Novigrad (Zadarska) | 80.778 | 83.516 | 96,72 | 8.798 | 8.682 | 101,34 | 8.799 | 8.689 | 101,27 |
| Poličnik | 36.952 | 31.740 | 116,42 | 4.353 | 3.608 | 120,65 | 4.354 | 3.609 | 120,64 |
| Posedarje | 129.775 | 128.473 | 101,01 | 16.451 | 15.343 | 107,22 | 16.457 | 15.343 | 107,26 |
|  |  |  |  |  |  |  |  |  |  |
| Ukupno | **247.505** | **243.729** | **101,55** | **29.602** | **27.633** | **107,13** | **29.610** | **27.641** | **107,12** |

***Izvor:*** *eVisitor (informacijski sustav za prijavu i odjavu turista)*

U 2023. godini bilježi se povećanje u noćenjima, dolascima i broju turista naspram 2022. godine.

Grafički prikaz 1 Broj noćenja po Općinama za 2023. godinu i usporedba s 2022. godinom

***Izvor:*** *eVisitor (informacijski sustav za prijavu i odjavu turista)*

Grafički prikaz 2 Broj dolazaka po Općinama za 2023. godinu i usporedba s 2022. godinom

***Izvor:*** *eVisitor (informacijski sustav za prijavu i odjavu turista)*

Tablica 3 Broj noćenja i dolazaka i u 2023. godini po naseljima

|  |  |  |  |
| --- | --- | --- | --- |
| Objekt lokacijaNaselje | Broj noćenja | Broj dolazaka | Broj turista |
| Briševo | 6.469 | 899 | 899 |
| Dračevac Ninski | 1.497 | 173 | 173 |
| Gornji Poličnik | 1.303 | 138 | 139 |
| Grgurice | 104 | 14 | 14 |
| Islam Latinski | 1.185 | 111 | 111 |
| Lovinac (Poličnik) | 2.825 | 282 | 282 |
| Murvica (Poličnik) | 14.280 | 1.624 | 1.624 |
| Murvica Gornja | 86 | 1 | 1 |
| Novigrad (Novigrad, Zadarska) | 39.865 | 4.710 | 4.711 |
| Paljuv | 290 | 38 | 38 |
| Podgradina (Posedarje) | 3.655 | 440 | 440 |
| Poličnik | 4.137 | 443 | 443 |
| Posedarje | 82.136 | 11.660 | 11.666 |
| Pridraga | 40.623 | 4.050 | 4.050 |
| Rupalj | 457 | 66 | 66 |
| Slivnica | 6.652 | 900 | 900 |
| Suhovare | 2.870 | 367 | 367 |
| Vinjerac | 34.466 | 3.133 | 3.133 |
| Visočane | 3.028 | 360 | 360 |
| Ždrilo | 1.577 | 193 | 193 |
|  |  |  |  |
| Ukupno | **247.505** | **29.602** | **29.610** |

***Izvor:*** *eVisitor (informacijski sustav za prijavu i odjavu turista)*

Tablica 4 Dolasci i noćenja po državama u 2023. godini

|  |  |  |  |  |  |
| --- | --- | --- | --- | --- | --- |
| Država | Dolasci | Noćenja | Broj turista | Udio dolazaka | Udio noćenja |
| Njemačka | 9.063 | 80.160 | 9.063 | 30,62% | 32,39% |
| Hrvatska | 3.401 | 49.825 | 3.402 | 11,49% | 20,13% |
| Slovenija | 1.796 | 19.598 | 1.796 | 6,07% | 7,92% |
| Poljska | 2.389 | 16.594 | 2.389 | 8,07% | 6,70% |
| Austrija | 2.081 | 13.922 | 2.081 | 7,03% | 5,62% |
| Češka | 1.486 | 10.369 | 1.486 | 5,02% | 4,19% |
| Mađarska | 1.368 | 7.967 | 1.368 | 4,62% | 3,22% |
| Slovačka | 912 | 6.423 | 918 | 3,08% | 2,60% |
| Francuska | 1.172 | 6.040 | 1.172 | 3,96% | 2,44% |
| Nizozemska | 858 | 5.422 | 858 | 2,90% | 2,19% |
| Belgija | 653 | 3.822 | 653 | 2,21% | 1,54% |
| Bosna i Hercegovina | 353 | 3.644 | 354 | 1,19% | 1,47% |
| Ujedinjena Kraljevina | 622 | 3.542 | 622 | 2,10% | 1,43% |
| Italija | 716 | 3.444 | 716 | 2,42% | 1,39% |
| Švicarska | 328 | 2.451 | 328 | 1,11% | 0,99% |
| Ukrajina | 250 | 1.961 | 250 | 0,84% | 0,79% |
| Srbija | 127 | 1.193 | 127 | 0,43% | 0,48% |
| Danska | 201 | 1.186 | 201 | 0,68% | 0,48% |
| Rumunjska | 165 | 1.016 | 165 | 0,56% | 0,41% |
| Švedska | 196 | 1.012 | 196 | 0,66% | 0,41% |
| Albanija | 58 | 982 | 58 | 0,20% | 0,40% |
| Makedonija | 30 | 980 | 30 | 0,10% | 0,40% |
| SAD | 203 | 780 | 203 | 0,69% | 0,32% |
| Norveška | 67 | 452 | 67 | 0,23% | 0,18% |
| Litva | 113 | 400 | 113 | 0,38% | 0,16% |
| Luksemburg | 30 | 376 | 30 | 0,10% | 0,15% |
| Portugal | 68 | 363 | 68 | 0,23% | 0,15% |
| Ostale azijske zemlje | 48 | 326 | 48 | 0,16% | 0,13% |
| Australija | 64 | 289 | 64 | 0,22% | 0,12% |
| Španjolska | 135 | 280 | 135 | 0,46% | 0,11% |
| Rusija | 39 | 268 | 39 | 0,13% | 0,11% |
| Ostale afričke zemlje | 27 | 261 | 27 | 0,09% | 0,11% |
| Letonija | 43 | 213 | 43 | 0,15% | 0,09% |
| Kanada | 65 | 202 | 65 | 0,22% | 0,08% |
| Estonija | 36 | 186 | 36 | 0,12% | 0,08% |
| Irska | 38 | 166 | 38 | 0,13% | 0,07% |
| Finska | 39 | 163 | 39 | 0,13% | 0,07% |
| Turska | 23 | 135 | 23 | 0,08% | 0,05% |
| Island | 20 | 122 | 20 | 0,07% | 0,05% |
| Izrael | 57 | 114 | 57 | 0,19% | 0,05% |
| Malta | 30 | 86 | 30 | 0,10% | 0,03% |
| Kosovo | 18 | 83 | 18 | 0,06% | 0,03% |
| Ostale zemlje Južne i Srednje Amerike | 20 | 83 | 20 | 0,07% | 0,03% |
| Bugarska | 10 | 71 | 10 | 0,03% | 0,03% |
| Indija | 11 | 64 | 11 | 0,04% | 0,03% |
| Kazahstan | 5 | 60 | 5 | 0,02% | 0,02% |
| Bjelorusija | 15 | 56 | 15 | 0,05% | 0,02% |
| Crna Gora | 18 | 33 | 18 | 0,06% | 0,01% |
| Ostale europske zemlje | 8 | 33 | 8 | 0,03% | 0,01% |
| Grčka | 16 | 31 | 16 | 0,05% | 0,01% |
| Kina | 19 | 30 | 19 | 0,06% | 0,01% |
| Lihtenštajn | 7 | 28 | 7 | 0,02% | 0,01% |
| Brazil | 11 | 24 | 11 | 0,04% | 0,01% |
| Novi Zeland | 14 | 24 | 14 | 0,05% | 0,01% |
| Maroko | 4 | 22 | 4 | 0,01% | 0,01% |
| Koreja, Republika | 15 | 19 | 15 | 0,05% | 0,01% |
| Ostale zemlje Oceanije | 4 | 18 | 4 | 0,01% | 0,01% |
| Ostale zemlje Sjeverne Amerike | 3 | 16 | 3 | 0,01% | 0,01% |
| Japan | 2 | 14 | 2 | 0,01% | 0,01% |
| Tajvan, Kina | 3 | 12 | 3 | 0,01% | 0,00% |
| Čile | 10 | 10 | 10 | 0,03% | 0,00% |
| Južnoafrička Republika | 1 | 9 | 1 | 0,00% | 0,00% |
| Argentina | 6 | 8 | 6 | 0,02% | 0,00% |
| Jordan | 2 | 8 | 2 | 0,01% | 0,00% |
| Indonezija | 6 | 6 | 6 | 0,02% | 0,00% |
| Hong Kong, Kina | 1 | 5 | 1 | 0,00% | 0,00% |
| Meksiko | 2 | 2 | 2 | 0,01% | 0,00% |
| Ujedinjeni Arapski Emirati | 1 | 1 | 1 | 0,00% | 0,00% |
| Cipar | 0 | 0 | 0 | 0,00% | 0,00% |
| Katar | 0 | 0 | 0 | 0,00% | 0,00% |
| Kuvajt | 0 | 0 | 0 | 0,00% | 0,00% |
| Makao, Kina | 0 | 0 | 0 | 0,00% | 0,00% |
| Oman | 0 | 0 | 0 | 0,00% | 0,00% |
| Tajland | 0 | 0 | 0 | 0,00% | 0,00% |
| Tunis | 0 | 0 | 0 | 0,00% | 0,00% |
|  |  |  |  |  |  |
| Strani turisti: | **26.201** | **197.680** | **26.208** | **88,51%** | **79,87%** |
| Domaći turisti: | **3.401** | **49.825** | **3.402** | **11,49%** | **20,13%** |
| UKUPNO: | **29.602** | **247.505** | **29.610** | **100,00%** | **100,00%** |

***Izvor:*** *eVisitor (informacijski sustav za prijavu i odjavu turista)*

Iz Tablice 4 vidljivo je kako najveći broj turista dolazi iz Njemačke, Hrvatske, Poljske, Austrije, Slovenije, Češke i Francuske.

Tablica 5 Dolasci i noćenja u 2023. godini prema vrsti objekta

|  |  |  |  |
| --- | --- | --- | --- |
| ObjektPodvrsta objekta | Broj noćenja | Broj dolazaka | Broj turista |
| Apartman | 4.096 | 1.064 | 1.064 |
| Hotel | 8.219 | 3.474 | 3.474 |
| Kamp | 6.002 | 657 | 657 |
| Kamp u domaćinstvu | 2.584 | 375 | 375 |
| Kuća stanovnika općine/grada | 5.628 | 403 | 403 |
| Kuća za odmor | 5.728 | 814 | 814 |
| Kuća za odmor (vikendica) | 43.294 | 1.403 | 1.403 |
| Objekti u domaćinstvu | 151.600 | 19.258 | 19.265 |
| Organizirano kampiranje | 907 | 92 | 92 |
| Pansion | 7.232 | 1.061 | 1.061 |
| Soba za iznajmljivanje | 11 | 3 | 3 |
| Stan stanovnika općine/grada | 551 | 27 | 28 |
| Stan za odmor (vikendica) | 8.451 | 290 | 290 |
| Studio apartman | 3.202 | 681 | 681 |
|  |  |  |  |
| Ukupno | **247.505** | **29.602** | **29.610** |

***Izvor:*** *eVisitor (informacijski sustav za prijavu i odjavu turista)*

Tablica 6 Broj smještajnih jedinica, broj kreveta, broj objekata po Općinama u 2023. godini

|  |  |  |  |  |  |
| --- | --- | --- | --- | --- | --- |
| Objekt lokacijaGrad općina | Broj smještajnih jedinica | Broj kreveta | Broj dodatnih kreveta | Broj objekata | Broj obveznika |
| Novigrad (Zadarska) | 725 | 2.679 | 879 | 535 | 478 |
| Poličnik | 174 | 824 | 69 | 146 | 141 |
| Posedarje | 1.324 | 4.853 | 1.480 | 1.057 | 955 |
|  |  |  |  |  |  |
| Ukupno | **2.223** | **8.356** | **2.428** | **1.738** | **1.574** |

***Izvor:*** *eVisitor (informacijski sustav za prijavu i odjavu turista)*

Tablica 7 Broj kreveta po vrsti objekta u 2023. godini

|  |  |  |
| --- | --- | --- |
| ObjektPodvrsta objekta | Broj kreveta | Broj dodatnih kreveta |
| Apartman | 138 | 46 |
| Hotel | 49 | 0 |
| Kamp | 291 | 0 |
| Kamp u domaćinstvu | 72 | 0 |
| Kuća stanovnika općine/grada | 946 | 416 |
| Kuća za odmor | 101 | 17 |
| Kuća za odmor (vikendica) | 3.031 | 1.379 |
| Objekti na OPG-u (seljačkom domaćinstvu) | 4 | 2 |
| Objekti u domaćinstvu | 2.992 | 369 |
| Organizirano kampiranje | 48 | 9 |
| Pansion | 115 | 19 |
| Soba za iznajmljivanje | 48 | 0 |
| Stan stanovnika općine/grada | 64 | 34 |
| Stan za odmor (vikendica) | 391 | 125 |
| Studio apartman | 66 | 12 |
|  |  |  |
| Ukupno | **8.356** | **2.428** |

***Izvor:*** *eVisitor (informacijski sustav za prijavu i odjavu turista)*

**FINANCIJSKI REZULTATI**

Izvješće o izvršenju programa rada na precizan i jasan način iskazuje financijski rezultat Turističke zajednice područja Novigradsko more iz kojeg je razvidan iznos financijskih sredstava s kojim turistička zajednica raspolaže u narednom razdoblju te vrijednosti nefinancijske i financijske imovine turističke zajednice.

* ***PRIHODI TURISTIČKE ZAJEDNICE PODRUČJA NOVIGRADSKO MORE***

**1. Izvorni prihodi**

* 1. Turistička pristojba ostvarena je u iznosu od 82.818,68 €

Turistička pristojba plaća se temeljem članka 59. Zakona o turističkim zajednicama i promicanju hrvatskog turizma (NN 52/19. 42/20.), a u skladu sa Zakonom o turističkoj pristojbi (NN 52/19., 32/20., 42/20.) Ukupno je planirano rebalansom u 2023. godini ostvariti 80.000,00 €. U razdoblju siječanj-prosinac 2023. godine ostvareno je 82.818,68 € prihoda od turističke pristojbe.

* 1. Turistička članarina ostvarena je u iznosu od 45.084,95 €

Turistička članarina plaća se temeljem članka 59. Zakona o turističkim zajednicama, a u skladu sa Zakonom o članarinama u turističkim zajednicama.

U razdoblju siječanj-prosinac 2023. godine ostvareno je 45.084,95 € prihoda od turističke članarine, planirano je 40.000,00 €, što je 12,71 % više od planiranog rebalansom.

Realizacija izvornih prihoda: 127.903,63 €

Turistička pristojba – 82.818,68 €

Članarina – 45.084,95 €

1. **Prihodi iz proračuna općine/grada/županije i državnog proračuna**

U okviru ove stavke tijekom ovog obračunskog razdoblja ostvareni su prihodi u iznosu od 48.204,21 € što je 3,59 % manje od planiranog.

* 1. Općina Novigrad

Iz proračuna Općine Novigrad ostvaren je prihod u iznosu od 10.886,33 € a odnosi se na projekt „Greencycling Novigrad“ koji je prijašnja TZO Novigrad aplicirala na Javni natječaj iz Fonda za nedovoljno razvijena turistička područja i kontinent. Nakon udruživanja novonastala turistička zajednica preuzela je obavezu zajedno s općinama potpisnicama Sporazuma da će se ići u realizaciju projekta te smo nakon potpisivanja ugovora s TZ Zadarske županije dobili predujam, odnosno 50 % dodijeljenih sredstava. Općine su se obvezale uplatiti razliku za izvršenje projekta svaka za svoj TIC

* 1. Općina Poličnik

Iz proračuna Općine Poličnik ostvaren je prihod u iznosu od 17.117,14 €

11.711,46 € a odnosi se na projekt „„Podizanje kvalitete turističke ponude preko interaktivnog totema““ koji je prijašnja TZO Poličnik aplicirala na Javni natječaj iz Fonda za nedovoljno razvijena turistička područja i kontinent. Nakon udruživanja novonastala turistička zajednica preuzela je obavezu zajedno s općinama potpisnicama Sporazuma da će se ići u realizaciju projekta te smo nakon potpisivanja ugovora s TZ Zadarske županije dobili predujam, odnosno 50 % dodijeljenih sredstava. Općine su se obvezale uplatiti razliku za izvršenje projekta svaka za svoj TIC.

Također Općina Poličnik je za organizaciju domjenka i predstavu koje je organizirao TIC Poličnik uplatila iznos od 5068,18 €, te za organizaciju predstave 337,50 €.

* 1. Općina Posedarje

Još u 2021. godini Općina Posedarje i TZO Posedarje aplicirali su na javni natječaj LAGUR-a „Tri mora“ za mjeru 2.2. [Potpora vrednovanju, zaštiti i promociji kulturne – maritimne baštine te tradicije ribarstva i akvakulture](https://www.lagurtrimora.hr/natjecaj/novo-2-natjecaj-lagur-a-tri-mora-za-mjeru-2-2-potpora-vrednovanju-zastiti-i-promociji-kulturne-maritimne-bastine-te-tradicije-ribarstva-i-akvakulture)“. Projekt „Igra valova“ u kojem je TZO partner na projektu. Kao partner na projektu obaveze TZO Posedarje su nabavka montažne pozornice i audio opreme, nabavka popratne opreme za manifestacije- klupe, čaše, tanjuri, itd., nabava ribe i tisak plakata i majica za manifestacije Fešta od ribe i vina, Dan tune i Ribarska večer, te održavanje predavanja. Projekt se provodi kroz 2022. i 2023. godinu.

Iz proračuna Općine Posedarje ostvaren je prihod u iznosu od 19.710,74 € za nabavu audio opreme i montažne pozornice.

* 1. Zadarska županija

U 2023. godini pripremili smo natječajnu dokumentaciju prema Zadarskoj županiji- Javni poziv za dodjelu potpora događanjima u turizmu na području Zadarske županije za 2023. godinu. Prijavljen je projekt pod nazivom Sajam autohtonih proizvoda za koji su dodijeljena sredstva u iznosu od 500,00 eura i koja su utrošena na održavanje tri sajma- u Posedarju, Novigradu i Poličniku.

1. **Prihodi od sustava turističkih zajednica**

Ukupan prihod iz sustava turističkih zajednica u razdoblju od 01.01.-31.12.2023. iznosi 68.952,22 €. Planirani prihodi od sustava turističkih zajednica bili su 65.500,00 €.

* 1. Prihodi od TZ Zadarske županije – Fond za turistički nedovoljno razvijena područja i kontinent za 2022. godinu - 15.557,82€

Turističke zajednica Općine Novigrad, Poličnik i Posedarje su početkom 2022. godine aplicirale na javni natječaj iz Fonda za turistički nedovoljno razvijena područja i kontinent projekte. TZO Novigrad aplicirao je projekt „Greencycling Novigrad, TZO Poličnik „Podizanje kvalitete turističke ponude preko interaktivnog totema“ i TZO Posedarje „ Bike friendly destination“. 19. srpnja Turističko Vijeće HTZ-a donijelo je odluke o dodjeli sredstava te su dodijeljena sredstva:

* TZO Novigrad 96.198,84 kuna / 12.767,78 € – vrijednost prijavljenog projekta 178.146,50 kuna
* TZO Poličnik 49.635,00 kuna / 6.587,70 € - vrijednost prijavljenog projekta 137.875,00 kuna
* TZO Posedarje 88.606,98 kuna / 11.760,17€ - vrijednost prijavljenog projekta 164.087,50 kuna

Dio sredstava isplaćen je krajem 2022. godine, a u siječnju 2023. godine isplatili su ostatak sredstava u iznosu od 15.562,82 € nakon što su projekti realizirani

* 1. Hrvatska turistička zajednica – „Hrvatska prirodno tvoja“ 1.575,55 €

Turistička zajednica područja Novigradsko more sudjelovala je u projektu „Hrvatska prirodno tvoja“. Nakon slanja dokumentacije Odlukom o raspodjeli sredstava lokalnim turističkim zajednicama za nabavku sadnica stabala donesenoj na 20. sjednici Turističkog vijeća Hrvatske turističke zajednice održanoj 20. prosinca 2022. godine dodijeljen nam je iznos od 1.575,55 €. S realizacijom projekta započeli smo u 2023. godini.

Prema naputku HTZ-a a u suradnji sa Šumarskim fakultetom i firmom Nasadi d.o.o. Zadar, odlučili smo se, prema popisu koji je dostavljen prilikom iskaza interesa od strane TZ područja Novigradsko more, na nabavu karakterističnih stabala za naše podneblje pod Velebistkog kanala.

Na području turističke zajednice Novigradsko more posađeno je ukupno **20 stabala Tamarix ukupne visine 2 metra.**

Na području Općine Novigrad dana 21. ožujka 2023. godine na šetnici Obala kraljice Elizabete Kotromanić posađeno je ukupno 5 stabala koje smo po sadnji obilježili oznakama održivosti hrvatskog turizma “ Hrvatska prirodno tvoja” te ih unijeli na internetsku stranicu aplikacije za praćenje sadnje.

Na području Općine Posedarje dana 31. ožujka 2023. godine na plaži Tunjarice ispod potpornog zida posađeno je ukupno 15 stabala koje smo po sadnji obilježili oznakama održivosti hrvatskog turizma “ Hrvatska prirodno tvoja” te ih unijeli na internetsku stranicu aplikacije za praćenje sadnje.

U projektu poticanja razvoja održivog turizma “ Hrvatska prirodno tvoja- “Croatia naturally yours” sudjelovale su i Općina Posedarje i Općina Novigrad koji su nam pružali podršku i angažirali svoje djelatnike komunalnog društva da pripomognu u sadnji.

* 1. Prihodi od TZ Zadarske županije – Fond za turistički nedovoljno razvijena područja i kontinent za 2023. godinu – 5.166,76 €.

Kada se prije godinu dana pristupilo u ozbiljno promišljanje o mogućnosti spajanja tri turističke zajednice u jednu, osnovni ciljevi koji su tada bili postavljeni da bi opravdali ideju spajanja bili su slijedeći: jačanje ruralnog turizma i isticanje prednosti OPG-ova. Vodeći se tom idejom aplicirali smo manifestaciju „Sajam autohtonih proizvoda“ na Javni natječaj za dodjelu sredstava za projekte lokalnih turističkih zajednica na turistički nedovoljno razvijenom području i kontinentu u 2023. s područja Zadarske županije iz Fonda za turistički nedovoljno razvijena područja i kontinent. Ukupno su nam odobrena sredstva u iznosu od 5.166,76€.

* 1. Hrvatska turistička zajednica – Fond za udružene turističke zajednice – 41.687,00 €

Na Javni poziv za dodjelu sredstava za projekte udruženih turističkih zajednica u 2023. iz Fonda za udružene turističke zajednice aplicirana su dva projekta : „Podizanje vidljivosti turističke zajednice na online kanalima“ za koji su nam dodijeljena sredstva u iznosu od 11.687,00€ i „Razvoj outdoor turističke ponude- Faza 1“ za koji su nam dodijeljena sredstva u iznosu od 30.000,00€.

* 1. Prihodi od TZ Zadarske županije- 4.965,09 €

Na Javni poziv za potporu događanjima koji je objavila TZ Zadarske županije na internetskim stranicama Turističke zajednice Zadarske županije –www.zadar.hr. aplicirana su dva događanja – MTB maraton Posedarje (dodijeljeno 1.500,00€) i Okusi Novigradske dagnje(dodijeljeno 1.465,09 €) .

Na Javni poziv za posebne interese koji je objavila TZ Zadarske županije na internetskim stranicama Turističke zajednice Zadarske županije –www.zadar.hr prijavljen je projekt pod nazivom Podizanje vidljivosti destinacije kroz elemente SayYes brenda na području TZNM. Dodijeljen je iznos od 2.000,00 koji je utrošen za bigboard na izlazu sa autoputa Zadar 1.

1. **Prihodi iz EU fondova** – 0,00 €

Planirani su u iznosu od 7.963,37€ / 60.000,00 kuna a odnose se na prihode koje smo planirali ostvariti iz natječaja FLAG-a Tri Mora na mjeru 2.2. [Potpora vrednovanju, zaštiti i promociji kulturne – maritimne baštine te tradicije ribarstva i akvakulture](https://www.lagurtrimora.hr/natjecaj/novo-2-natjecaj-lagur-a-tri-mora-za-mjeru-2-2-potpora-vrednovanju-zastiti-i-promociji-kulturne-maritimne-bastine-te-tradicije-ribarstva-i-akvakulture) na kojeg smo aplicirali u partnerstvu s Općinom Posedarje Nažalost iako smo krenuli u provedbu projekta nismo predali Zahtjev za isplatu zbog promjena na projektu.

1. **Prihodi od gospodarske djelatnosti**

Planirani su u iznosu od 0,00€.

**6. Preneseni prihodi iz prethodne godine** ostvareni su u iznosu od 7.547,31 €

1. **Ostali prihodi** Ostvaren je prihod od 3,06 € a planirano je 2,00 € što je povećanje od 53 %.
* ***RASHODI TURISTIČKE ZAJEDNICE PODRUČJA NOVIGRADSKO MORE***
1. ***Istraživanje i strateško planiranje***
	1. *Izrada strateških/operativnih/komunikacijskih/akcijskih dokumenata*

Turistički ured prema potrebi sudjeluje u izradi strateških dokumenata za razvoj turizma na području destinacije, i to putem sastanaka, seminara koje organizira RTZ-a u donošenju dugoročnih i kratkoročnih (akcijskih) planova za razvoj turističkih proizvoda na razini destinacije koju zastupa i na razini županije/regije. Također, radili smo na planu razvoja i uređenja biciklističkih staza, a sve u skladu sa strateškim dokumentom kojim se definira razvoj cikloturizma i projektom Zadar bike magic. U suradnji s tvrtkom Spot d.o.o. izrađen je analitički dokument- Razvoj outdoor turističke ponude Turističke zajednice područja Novigradsko more.

**Nositelji aktivnosti i partneri:** TZP Novigradsko more, Općina Posedarje, Općina Novigrad, Općina Poličnik, TZ Zadarske županije, Ministarstvo turizma i sporta RH, HTZ

**Realizacija:**36.000,00 €

* 1. *Istraživanje i analiza tržišta*

Turistička zajednica redovito prati dostupna istraživanja i analize, kako od Hrvatske turističke zajednice, tako i one regionalno dostupne.

**Nositelji aktivnosti i partneri:** TZP Novigradsko more

**Realizacija:**0,00 €

* 1. *Mjerenje učinkovitosti promotivnih aktivnosti*

Turistička zajednica područja Novigradsko more izvještava regionalnu turističku zajednicu i HTZ o svim poduzetim mjerenjima učinkovitosti promotivnih aktivnosti, te provodi interna istraživanja o poduzetim aktivnostima kako bismo mogli osigurali povratne informacije vezane uz boravak turista u destinaciji i njegov doživljaj vezan uz turističku destinaciju.

**Nositelji aktivnosti i partneri:** TZP Novigradsko more

**Realizacija:** 0,00 €

***2. Razvoj turističkog proizvoda***

2.1. *Identifikacija i vrednovanje resursa te strukturiranje turističkih proizvoda* *0,00 kn*

Turistička zajednica područja Novigradsko more sudjeluje u aktivnostima regionalne turističke zajednice vezano uz TOP doživljaje i druge razvojne projekte proizvoda.

**Nositelj aktivnosti**: TZP Novigradsko more

**Realizacija**: 0,00 €

2..2. *Sustavi označavanja kvalitete turističkog proizvoda*  *0,00 kn*

Projekt Označavanja kvalitete (labelling) u obiteljskom smještaju pod brand imenom „WELCOME“ je projekt koji je 2015. g. pokrenula Turistička zajednica Zadarske županije u suradnji sa sustavom lokalnih turističkih zajednica.

Turistička zajednica područja Novigradsko more animira svoje dionike kako bi se isti prijavili za projekt „Welcome“, pružati im podršku i davati potrebne informacije.

**Nositelj aktivnosti**: TZP Novigradsko more, Općina Posedarje, Općina Novigrad, Općina Poličnik

**Realizacija**: 0,00 €

2.3 *Podrška razvoju turističkih događanja*

Turistička zajednica područja Novigradsko more odnosno TIC Novigrad, TIC Poličnik i TIC Posedarje u suradnji s Općinama sudjeluju u organizaciji manifestacija.

Sve manifestacije grupirane su u tematske cjeline, odnosno zabavne, kulturne, sportske, gastro i ekološke.

U okviru ove stavke planirano je bilo utrošiti 41.950,00 € za manifestacije dok je tijekom predmetnog razdoblja utrošeno 40.205,76 € što je 4,16 % manje od planiranog.



*2.3.1. TIC Novigrad i Općina Novigrad*

**22. i 23. lipnja 2023.**

Turistički informativni centar Novigrad je u suradnji s Općinom Novigrad i članovima NK NOŠK obilježio proslavu 100 godina od osnutka nogometnog kluba NOŠK. U zahvalu na pomoći u organizaciji TZP Novigradsko more dobila je Zahvalnicu. TIC Novigrad je tom prilikom dao i kratku izjavu za Sportsku televiziju. Obilježavanje se vršilo putem promotivnih aktivnosti na društvenim kanalima TZP Novigradsko more.

**24. lipnja 2023.**

Turistički informativni centar Novigrad u suradnji s Općinom Novigrad koja je i bila generalni sponzor, je organizirala gastro manifestaciju Okusi Novigradske dagnje.

TIC Novigrad zajedno s Općinom Novigrad već 6. godinu organizira gastronomsku manifestaciju Okusi Novigradske dagnje kojoj je cilj postići efekt jasnog komuniciranja imidž brenda kojeg plasiramo na tržište te poslati jasnu poruku što naša destinacija nudi po pitanju gastronomije. Turizam se sastoji od emocija, doživljaja i priča, a ovom manifestacijom nastavljamo osvještavati kako je Novigradska dagnja naša najveća prednost u odnosu na konkurenciju. TZP Novigradsko more želi podići svijest o Zadarskoj županiji kao atraktivnoj turističkoj destinaciji tijekom cijele godine, te time ujedno utjecati na povećanje potražnje za hrvatskim proizvodima, povećanje turističkog prometa i opće potrošnje.

TIC Novigrad je uložio dodatni napor u oglašavanju gastro manifestacije OKUSI NOVIGRADSKE DAGNJE koja se vršila putem radio postaja s najavom manifestacije, novinskih članaka, plakata i oglašavanja na Bigboardu i putem društvenih kanala Turističke zajednice područja Novigradsko more.

**6. i 07. srpnja 2023.**

Manifestacija pod nazivom Festival nature i kulture je dvodnevno događanje koje organiziraju Javna ustanova za upravljanje zaštićenim dijelovima prirode na području Zadarske županije, Natura Jadera, Infocentar Kula Buta, Općina Novigrad i TIC Novigrad.

Ovo je 5. po redu Festival  na kojem je sudjelovalo 18 OPG-a  koji su odlučili dati podršku Festivalu i na taj način prezentirati svoje poljoprivredne proizvode, rukotvorine i razno razne prirodne preparate na štandovima, kako bi se kako domaćim tako i stranim posjetiteljima mogli prezentirati s autohtonim proizvodima našeg podneblja.

Cilj festivala je prezentacija i promocija zaštićenih i Natura 2000 područja, ponajprije Novigradskog i Karinskog mora te njihove okolice, kao i njenih stanovnika, promocija kulturne i tradicijske baštine, te podrška lokalne zajednice.

Natura 2000 je program stvoren s ciljem očuvanja europske bioraznolikosti i okoliša te stavljanja naglaska na razvijanje ekološke svijesti. U mrežu Nature 2000 uključene su šume i močvare, travnjaci te morska i obalna područja, staništa stotine ugroženih vrsta, stoga Naturu 2000 treba gledati kao veliku priliku, a ne kočnicu u razvoju i upravo je ona način održivog razvoja čiji je cilj nastaviti kvalitetan suživot čovjeka i prirode.

FESTIVAL NATURE I KULTURE je nezaobilazan događaj u svrhu integracije zaštite prirode i održivog lokalnog društveno-gospodarskog razvoja kako bi zaštićena i Natura 2000 područja ostala očuvana za buduće generacije.

Posjetitelji su imali bogat program koji se sastojao od niza aktivnosti koje uključuje i razgledavanje izložbe fotografija,  zatim likovne uratke naših umjetnika i kreativaca, isprobavali su razne delicije, imali mogućnost kupnje raznih proizvoda i na kraju su se zabavljali uz bogat glazbeni program. Na prvoj večeri nastupio je Šime Ivčić i njegov zadarski kantadur a drugu večer je bila rezervirana za klapu Puntamika.

Za potrebe sajma pod nazivom Festival nature i kulture, održana su 3 radna sastanka s ravnateljem Natura jadera gosp. Damirom Perićem i načelnikom općine Novigrad gosp. Joso Klapanom, davale su se izjave za medije te se promocija festivala vršila putem radio postaja, društvenih kanala TZP Novigradsko more.

Također u sklopu Sajma Nature i Kullture održalo se predavanje (06. srpnja 2023) u Zavičajnoj zbirci Novigrad na temu “Rasprostranjenost i značajke jadranskog bračića u Novigradskom moru”.

**18. i 19. srpnja 2023.**

TZP Novigradsko more je u sklopu kulturnog ljeta na području svoga djelovanja pa tako i u Novigradu po prvi puta organizirala manifestaciju pod nazivom Paint & wine.

Zbog velikog odaziva u Novigradu su održane dvije večeri za redom. TIC Novigrad u suradnji s komunalnim društvom Općine Novigrad je tom prilikom osigurao vina i prostor s dodatnim sadržajima ( stolovi stolice, čišćenje prostora kod crkvice sv. Nikole) koji su bili neophodni da bi se ova manifestacija mogla održati.

**22. srpnja 2023.**

Smotra folklora u Pridrazi

KUD Luzarica iz Pridrage uz generalno sponzorstvo Općine Novigrad je održala svoju tradicionalnu manifestaciju Smotru folklora “Dalmacijo, Pridragu ti ljubim”. U sklopu smotre folklore održan je i sajam OPG na kojem su sudjelovali OPG-ovci s prethodnih sajmova koje su se održavale na području djelovanja TZP Novigradsko more. TIC Novigrad je tom prilikom pružao dodatnu podršku putem oglašavanja na društvenim kanalima TZP Novigradsko more.

**27. srpnja 2023.**

Dječja kazališna predstava “Pale sam na svijetu”

Dječja predstava je održana u Novigradu na škalinan a podrška se pružala putem oglašavanja na društvenim kanalima TZP Novigradsko more.

**05. kolovoza 2023.**

**Biciklijada Novigrad – Posedarje**

Povodom obilježavanja Dana pobjede, Dana domovinske zahvalnosti, Dana hrvatskih branitelja i obljetnice vojno redarstvene akcije Oluja 05. kolovoza 2023. godine, održala se 22. po redu biciklijada.

Biciklijada Novigrad – Posedarje je uglavnom laganog tempa i njena primarna zadaća je druženje i stvaranje novih prijateljstva.

Zahvaljujući brojnim sponzorima i ove godine sve bicikliste, osim odlične i zanimljive utrke, očekivale su bogate nagrade za najbolje. Start je bio u Novigrad a cilj u Posedarju.

**07. kolovoza 2023**

Kazališna predstava Stambeno pitanje

Kazališna predstava održana je u Novigradu na škalinan a podrška se pružala putem oglašavanja na društvenim mrežama TZP Novigradsko more.

**14. kolovoza 2023.**

Ribarska večer

Ribarske večeri obilježavaju bogatu tradiciju ribarstva koje je način života generacija u Novigradu.

Svake godine u kolovozu, mještani i posjetitelji okupljaju se uz prekrasnu novigradsku rivu kako bi proslavili blagodati Jadranskog mora. Zrak je ispunjen primamljivim mirisom svježe pečene ribe, savršeno sljubljene s domaćim maslinovim uljem i pravom zvijezdom večeri – novigradskom dagnjom.

Ribarska fešta održana je 14. kolovoza uz bogat gastro i glazbeni sadržaj. TIC Novigrad već tradicionalno surađuje na ribarskoj fešti I ima svoj štand na kojem su se pripremale dagnje na buzaru, pekla tuna i frigala lignja. TIC Novigrad je također vršio dodatnu promociju putem svojih društvenih kanala I oglašavanja na radio postajama, te davao izjave novinarima koji su popratili ovaj događaj.

**23. kolovoza 2023.**

Slovački zbor OZVENA

Na Škalinan u Novigradu 23. kolovoza 2023. godine s početkom u 20:00 sati održana je prava glazbena poslastica. U goste nam je stigao amaterski zbor „Ozvena“, kojeg predstavljaju slovačke učiteljice. Amaterski zbor slovačkih učiteljica pod nazivom „Ozvena“, nastupao je na brojnim domaćim i međunarodnim koncertima i manifestacijama, predstavljajući tako bogatu slovačku zborsku umjetnost.  Također, na nastupu su im se pridružili KUD-ovi naše Općine, Kud Fortica i Kud Luzarica, koji su uz svoje tradicionalne pjesme i plesove predstavljali hrvatsku kulturnu baštinu. TIC Novigrad je u suradnji s Općinom Novigrad i djelatnicima općine povodom održavanja koncerta upriličio svečanu večeru u vrtu Crkve PBDM. Također, TIC Novigrad je vršio dodatnu marketinšku kampanju putem društvenih kanala TZP Novigradsko more. Također posredstvom TIC-a Novigrad napravljena je kratka reportaža za lokalnu televizijsku kuću Diadora iz Zadra.

*2.3.2. TIC Poličnik i Općina Poličnik*

**18. srpnja 2023**.

Koncert klape Puntamika održan je u sklopu tradicionalnog varoškog malonogometnog turnira Murvicošijada.

**20. srpnja.2023.**

U dvorištu Područne škole Briševo kazališna skupina Ritam igre je izvela melodramu Ženici. U njoj su na komičan način približili živote publici dva totalno suprotna duhovita lika iz Dalmatinske zagore.

**22. srpnja 2023.**

TIC Poličnik i Općina Poličnik su uz suradnju sa tvrtkama Marikomerc, Mišlov, Teši tunolov i Žuvela, te udrugama NK Dragovoljac, Kuna i Udruga žena organizirali drugu Gastro večer u Poličniku. Na meniju su bili lignje, hobotnica, tuna, srdele, inćuni, kuhana divljač, meso sa roštilja, fritule i kroštule. Sva hrana je podijeljena besplatno velikom broju okupljenih posjetitelja koji su uživali u hrani i zabavnom djelu večeri za koji su bili zaduženi Klapa Koporan, KUD Carza, pjevačka skupina Slavuji Ravnih kotara te Marko Škugor.

**29. srpnja 2023.**

Ove godine domaćini tradicionalne varoške fešte su bili varoš Kevrići.

Domaćini su uz sponzorstvo Općine Poličnik i TIC Poličnik organizirali zabavu i bogatu gastro ponudu za sve okupljene domaće i inozemne goste.

**30. srpnja 2023.**

Renomirana mješovita dubrovačka klapa Kaše je u sklopu mini turneje po Zadarskoj županiji održala koncert na sportskom igralištu područne škole Rupalj i svojim izvedbama tradicionalnih pjesama oduševila okupljene mnogobrojne posjetitelje.

**02.kolovoza 2023.**

U dvorištu područne škole Suhovare održana je umjetnička radionica Paint and wine gdje se uz budno oko kreativnog tima sve prijavljene žene uz čašicu dobrog vina učilo kako da vlastitim trudom naslikaju sliku nalik na izloženo umjetničko djelo.

**12.kolovoza 2023.**

Održana je tradicionalna 15.večer folklora „ Poličniku lipši si od grada“ i starih običaja ispred školske sportske dvorane u Poličniku. Okupljene posjetitelje je domaćin KUD Carza i osam gostujućih kulturno umjetničkih društava obradovalo tradicionalnim plesovima i napjevima ovog kraja.

**31. kolovoza 2023.**

Održan je 20. tradicionalni susret dalmatinskih klapa „ Pismom će se uspomene čuvat“ u predvorju Osnovne škole Poličnik.

Uz domaćina klapu Koporan nastupilo je još pet klapa i jedno kulturno umjetničko društvo, te su uz zvuke dalmatinske pismu zabavile brojne okupljene posjetitelje.

*2.3.3. TIC Posedarje i Općina Posedarje*

**07.srpnja 2023.**

Dječja predstava Klaunovska posla održana je u parku u Posedarju.

**14. srpnja 2023.**

Na rivi u Posedarju u večernjim satima održan je koncert Stjepana Lacha.

**21. srpnja 2023.**

Fešta od ribe i vina održana jeu sklopu projekta "Igra valova" iz FLAG natječaja Tri Mora ( LAGUR Tri mora), Mjera 2.2. koji je sufinanciran sredstvima Europske unije iz Operativnog programa za pomorstvo i ribarstvo. Na manifestaciji smo zajedno sa volonterima pripremali ribu koja je bila besplatna za sve posjetitelje. U večernjim satima održan je koncert Klape Rišpet.

**28.srpnja 2023.**

Dječja predstava Eko jeka održana je u parku u Posedarju.

**29. srpnja 2023.**

Najpoznatija manifestacija „Trka magaraca“ održava se zadnji vikend u srpnju. U 18:00 sati započeli smo sa raznim natjecanjima za djecu – plivanje, nošenje jaja u žlici , skakanje u vrećama i povlačenje konopa, te natjecanje za odrasle-povlačenje konopa. Za sva natjecanja osigurane su nagrade. Nakon natjecanja održana je trka magaraca. Prije koncerta Giuliana & Diktatora izvlačila se tombola u kojoj se mogla osvojiti večera, šminkanje, piće, razni rekviziti, rafting,…

**05. kolovoza 2023.**

Povodom obilježavanja Dana pobjede, Dana domovinske zahvalnosti, Dana hrvatskih branitelja i obljetnice vojno redarstvene akcije Oluja 05. kolovoza 2023. godine, održala se 22. po redu biciklijada.

Biciklijada Novigrad – Posedarje je uglavnom laganog tempa i njena primarna zadaća je druženje i stvaranje novih prijateljstva.

Zahvaljujući brojnim sponzorima i ove godine sve bicikliste, osim odlične i zanimljive utrke, očekivale su bogate nagrade za najbolje. Start je bio u Novigrad a cilj u Posedarju.

U večernjim satima održan je koncert Mate Bulića.

**11. kolovoza 2023.**

Dječja predstava Zdravko Zdravić održana je u parku u Posedarju.

**12. kolovoza 2023.**

Dan tune održan jeu sklopu projekta "Igra valova" iz FLAG natječaja Tri Mora ( LAGUR Tri mora), Mjera 2.2. koji je sufinanciran sredstvima Europske unije iz Operativnog programa za pomorstvo i ribarstvo. Na manifestaciji smo zajedno sa volonterima pripremali ribu koja je bila besplatna za sve posjetitelje. U večernjim satima održan je koncert Sergeja Ćetkovića

**19. kolovoza 2023.**

Ribarska večer održana jeu sklopu projekta "Igra valova" iz FLAG natječaja Tri Mora ( LAGUR Tri mora), Mjera 2.2. koji je sufinanciran sredstvima Europske unije iz Operativnog programa za pomorstvo i ribarstvo. Na manifestaciji smo zajedno sa volonterima pripremali ribu koja je bila besplatna za sve posjetitelje. U večernjim satima održan je koncert Ivice Sikirića -Ićo.

 *2.3.4. Turistička zajednica područja Novigradsko more – „Sajam autohtonih prouzvoda“*

Turistička zajednica područja Novigradsko more je aplicirala projekt Sajam autohtonih proizvoda na Javni natječaj za dodjelu sredstava za projekte lokalnih turističkih zajednica na turistički nedovoljno razvijenom području i kontinentu 2023. iz Fonda za turistički nedovoljno razvijena područja i kontinent objavljenom 10.ožujka 2023.g.na internetskim stranicama RTZ. Udovoljavajući uvjetima natječaja potpisan je ugovor između Turističke zajednice Zadarske županije i Turističke zajednice područja Novigradsko more i ostvareni su uvjeti za dodjelu bespovratnih sredstava u iznosu od 5.166,76 eura uz uvjet da to predstavlja do 100% ukupnog iznosa opravdanog i prihvatljivog troška prijavljenog projekta. Također, od Zadarske županije dodijeljen nam je iznos od 500,00€ za manifestaciju.

Održana su sveukupno tri sajma i to u Poličniku, Posedarju i Novigradu.



Naime, sa provedbom se započelo 13.srpnja kada je održan prvi Sajam autohtonih proizvoda u Poličniku, zatim 03.kolovoza 2023.g. u Posedarju i 17.kolovoza 2023.g. u Novigradu.

Sajmovi su bili izložbeno prodajnog karaktera, te su okupili veliki broj izlagača sa šireg područja. Proizvođači su se upoznali i razmijenili iskustva međusobno, prezentirali, davali na degustaciju i prodavali proizvode lokalnom stanovništvu, pružateljima ugostiteljskih usluga i posjetiteljima.

U ponudi su bile keramičke posude za kućanstvo, med i razni proizvodi od istog, suhe smokve, vino, likeri, rakije, keksi, kolači, džemovi, maslinova ulja, sapuni, hidrolati i dr.od smilja i lavande, razna druga kozmetika na biljnoj bazi, sir i suhomesnati proizvodi, te ukrasni proizvodi od drva za kućanstvo.

Za zabavni dio je na sva tri sajma bila zadužena klapa Donat.

Sajam je marketinški predstavljen na reklami na Novom radiju i to svaki tri dana prije sajma, tri puta dnevno, putem tiskanim plakata, promo majica i roll up banera koji ostaje u trajnom vlasništvu Turističke zajednice područja Novigradsko more za sve sljedeće sajmove.

Na svim alatima je uz logo Turističke zajednice područja Novigradsko more bio istaknut logo Turističke zajednice zadarske županije i brend logo „SayYes“

*Troškovnik*

|  |  |
| --- | --- |
| „Igra valova“- Posedarje | 27.697,61 € |
| Poličnik - manifestacije | 5.405,68 €  |
| Sajam autohtonih proizvoda | 7.083,06 €  |

**Ostvareni cilj aktivnosti**:

Novi trendovi na turističkom tržištu dovode do odmicanja od masovnog turizma te razvoja novih selektivnih oblika turizma. Da bi se zadovoljile sve kompleksnije potrebe turista, domicilnog stanovništva i društva u cjelini, kreatori ponude, koristeći najkreativnije ideje, tragaju za jedinstvenom diversificiranom ponudom baziranoj na doživljaju. Upravo doživljaj je ono što, između ostalog, manifestacije nude.

**Nositelji aktivnosti i partneri**: TZP Novigradsko more, Općina Posedarje, Općina Novigrad, Općina Poličnik

**Realizacija**: 40.205,76 €

*2.4. Turistička infrastruktura*

Turistička zajednica područja Novigradsko more ne upravlja turističkom infrastrukturom.

2.5. *Podrška turističkoj industriji*

Svim subjektima na području turistički ured omogućio je koordinaciju i pružanje stručne pomoći pri razvijanju novih turističkih aktivnosti i proizvoda u svrhu obogaćivanja turističke ponude, podršku svim subjektima zainteresiranim u svrhu razvoja programa povezanih neposredno s turističkim proizvodom. U skladu sa navedenim dana je donacija biciklističkom klubu Posedarje i Udruzi „Frkadela“ za organizaciju adventa u iznosu od 2.000,00 €.

U okviru ove stavke tijekom obračunskog razdoblja utrošeno je 2.000,00 € a planirano je 2.500,00 €.

**Ostvareni cilj aktivnosti**:

Podrška biciklističkom klubu Posedarje kako bi se potaknulo razvijanje i unapređenje sporta, te razvitak odgojnih, moralnih, etičkih i sportskih vrijednosti kod članova bavljenjem sportom te Udrugama na području turističke zajednice kako bi se obogatila turistička ponuda destinacije tijekom cijele godine s posebnim naglaskom na one aktivnosti koje se realiziraju u pred i pod sezoni.

**Nositelji aktivnosti i partneri**: TZP Novigradsko more

**Realizacija**: 2.000,00 €

***3. Komunikacija i oglašavanje***

*3.1*. *Sajmovi, posebne prezentacije i poslovne radionice*

Turističko informativni centri zajedno sa sjedištem TZP Novigradskog mora u koordinaciji s regionalnom turističkom zajednicom temeljem programa rada regionalne turističke zajednice vrši posebne prezentacije te sudjeluje na sajmovima i poslovnim radionicama.

**Nositelji aktivnosti i partneri**: TZP Novigradsko more, Turistička zajednica Zadarske županije

**Realizacija**:0,00 €

*3.2.* *Suradnja s organizatorima putovanja*

Turističko informativni centri su zajedno sa sjedištem TZP Novigradskog mora pružali podršku u organizaciji studijskih putovanja novinara, predstavnika organizatora putovanja i agenata u suradnji s regionalnom turističkom zajednicom i hrvatskom turističkom zajednicom. U ožujku povodom priprema i aktualizacije vodiča za nakladnike Michael Müller Verlag i Vista Point Verlag na studijskom putovanju po Hrvatskoj boravila je njemačka autorica Lore Marr -Bieger kojoj je pružana stručna podrška,

**Nositelji aktivnosti i partneri**: TZP Novigradsko more

**Realizacija**: 0,00 €

*3.3. Kreiranje promotivnog materijala*

U okviru ove stavke planirano je bilo utrošiti 16.914,55 € dok je tijekom predmetnog razdoblja utrošeno 16.505,23 € što je 2,42 % manje od planiranog.

 *3.3.1. Turistička karta*

Turistička zajednica područja Novigradsko more je novonastala turistička zajednica te je bilo potrebno izraditi brošuru za cijelo područje u kojoj će se istaknuti svaka pojedina Općina, kulturna baština, prirodne znamenitosti, najpoznatije manifestacije s područja Općina Novigrad, Poličnik i Posedarje, outdoor aktivnosti, itd.

Nova brošura je namijenjena promociji, prezentaciji, sudjelovanju na  sajmovima u Hrvatskoj i inozemstvu, distribuciji u turističko-informativnim centrima, te početak kreiranja prepoznatljivog brand identiteta TZP Novigradsko more koji ističe njegove posebnosti i ljepote.

Brošura je napravljena kao turistička karta u kojoj je prikazana ponuda našeg područja, te koja prikazuje kulturne znamenitosti, plaže, hotele, kampove, i ostale sadržaje koji su potrebni posjetiteljima kako bi se što lakše snašli na našem području i kako bi pravovremeno dobili sve potrebne informacije.

**Na karti je ucrtano:**

* Granice općina
* Simbolički nacrtan naseljeni dio
* Nazivi naselja
* Asfaltne ceste
* Betonirani prolazi i prolazi sa stepenicama na detaljima
* Dio makadamskih putova
* Smjerovi cesta na rubovima karti
* Biciklističke staze – u ponudi nije uključeno snimanje gpx tragova staza
* Pješačke staze - u ponudi nije uključeno snimanje gpx tragova staza
* Sportski tereni
* Visinske kote
* Slojnice po visini u različitim nijansama boje ili šumske površine različitom bojom od ostalog terena
* Morske površine
* simboličke oznake značajnih lokaliteta (hoteli, kampovi, plaže, konobe, restorani, slastičarne, trgovine, bankomati, crkve, kapelice …) sa oznakama prema vrstama lokaliteta.

*Troškovnik:*

|  |  |
| --- | --- |
| Izrada turističke karte- grafička priprema | 6.200,00 € |
| Tisak turističke karte (10000 kom) | 1.800,00 € |
| Tisak letka | 73,63 € |

*3.3.2. Media oglasi – Bigboard*

Kako bi potencijalni turisti saznali što turistička destinacija nudi, ona se mora prezentirati i promovirati na turističkom tržištu. Potrebno je provesti određene marketinške aktivnosti kako bi se oblikovao turistički proizvod i plasirao na turističko tržište.

Ciljevi promocije TZP Novigradsko more je informirati turiste o prisutnosti određenog turističkog proizvoda, upoznati turiste s obilježjima i prednostima turističkog proizvoda, stvoriti, osigurati ili održati pozitivni imidž, promijeniti stavove, stimulirati želju i produžiti sezonu.
TZP Novigradsko more kao dio promotivnog miksa će koristiti različite instrumente kojima se nastoji osigurati vidljivost, pozitivni imidž na turističkom tržištu, informirati i upoznati turiste s obilježjima i prednostima turističkog proizvoda, povećati broj turista, produljiti boravak i povećati potrošnju turista.
TZP Novigradsko more kao turistička destinacija oglašava se online i offline (oglašavanje u tisku, na radio postajama, TV postajama, billboard, jumbo plakate, citylight i slično).

Razvoj prometnog sustava RH i bolja povezanost sa europskim prometnim sustavom u posljednjem je desetljeću odigrao ključnu ulogu u razvitku turizma. Potencijal cestovnog prometa temeljen na suvremenoj mreži autocesta, do punog je izražaja došao 2020.g. kada je upravo zbog toga turizam RH u pandemijskim okolnostima ostvario bolji rezultat od ostalih država na Mediteranu. Turisti dolaze u RH najčešće koristeći se cestovnim prijevozom, a postavljanjem billboarda na jednom od najprometnijih čvorišta Zadarske županije kao izrazito tranzitne turističke destinacije želimo u fokus staviti oglašavanje autentične ponude, prezentirati kulturnu i prirodnu baštinu, gastronomsku i enološku ponudu, te na uzbudljiv, dinamičan i otvoren prijateljski pristup oglašavati motive koji su karakteristični za doživljaj regije u kojoj se turist nalazi, pritom poštujući elemente „Say Yes“ brend koncepta usklađeno sa priručnikom Zadarske županije, što će direktno utjecati na podizanje vidljivosti turističke ponude cjelokupne Zadarske županije.

*Troškovnik:*

|  |  |
| --- | --- |
| Media oglasi- grafička priprema, izrada i postavljanje bigboarda | 8.431,60 € |

**Ostvareni cilj aktivnosti**:

Izrađenim brošurama koje ćemo izložiti u svim TIC-evima lakše ćemo se predstaviti posjetiteljima na našem području te će turisti biti informirani o turističkim proizvodima odnosno o turističkoj ponudi.

**Nositelji aktivnosti i partneri**: TZP Novigradsko more

**Realizacija**: 16.505,23 €

*3.4. Internetske stranice*

U okviru ove stavke utrošeno je 10.675,63 € koliko je bilo i planirano rebalansom.

Izradom nove internetske stranice [www.tznm.hr](http://www.tznm.hr) objedinjene su sve važne turističke informacije prijašnjih turističkih zajednica u jednu novu cjelinu, te se na jednom mjestu prikazuje na inovativan, uzbudljiv, otvoren i dinamičan način primjena turističke valorizacije i prezentacija kulturne i prirodne baštine, gastronomske i enološke ponude, te se upoznaje posjetitelje sa svim aktivnostima u destinaciji i njenom okruženju.

Novoosnovana turistička zajednica krenula je od početka, a taj početak odnosio se na izradu nove Internet stranice i otvaranje novih profila na društvenim mrežama (facebook i instagram) kako bismo mogli privući što veći broj potencijalnih korisnika.

Za realizaciju projekta bilo je potrebno osigurati nove fotografije koje su otkupljene kako bi se mogle objaviti na web stranici i društvenim mrežama, kao i osmisliti tekstove koje su prevedeni na engleski i na njemački jezik.

Turizam je danas pod snažnim utjecajem trenda digitalizacije poslovanja.

Informacijska tehnologija postala je dio svakodnevnog života, promijenila je način života, rada i provođenja slobodnog vremena. Društveni mediji su veliki izvor inspiracije za putovanja. Suvremena tehnološka rješenja i digitalna transformacija mijenjanju način upravljanja turističkim destinacijama i poslovnim subjektima u turizmu, te postaju sredstvo pomoću kojih se destinacije u konačnici pozicioniraju na tržištu.

Destinacije trebaju postati pametne i održive, pristupačne svima, a turistički proizvodi trebaju turistima pružiti nezaboravno personalizirano i autentično iskustvo.

Fokus oglašavanja na društvenim mrežama obuhvaća osmišljavanje vizualnog identiteta društvenih medija, istraživanje konkurencije, postavljanje i održavanje oglasa na društvenim mrežama, storytelling, PR članaka itd.

Također, promidžbena kampanja TZP Novigradsko more putem društvenih mreža oglašava točno određene turističke proizvode od najbitnijeg interesa za svako tržište i pojedinu skupinu za koje je oglašavanje usmjereno, a sve u skladu sa promotivnim alatima TZZŽ I HTZ.

Obzirom na udio domaćih gostiju u ukupnom broju dolazaka i noćenja, određeni dio promidžbe usmjeren je i na domaće tržište koji će nastojati jasno isticati određeni turistički proizvod koji je od velikog značenja za kreiranje turističke ponude na samoj destinaciji i privlačenja većeg broja domaćih gostiju, jer će se na taj način potaknuti turistička aktivnost i izvan glavne sezone.

|  |  |
| --- | --- |
| Web hosting business Izrada web stranica business administracija web stranica business | 1.190,00 € |
| Nadogradnja web stranice na njemački jezik | 400,00 € |
| Copy za web stranicu – Hrvatski i engleski jezik | 1.654,00 € |
| Prijevod na njemački jezik | 1.990,00 € |
| Istraživanje društvenih mreža i konkurencije | 4.841,63 € |
| Web paket – članak i objave na društvenim mrežama | 600,00 € |
| UKUPNO | 10.675,63 € |

**Ostvareni cilj aktivnosti**:

Cilj koji TZP Novigradsko more želi postići ovakvom promidžbom na spomenutim kanalima, i web stranicom, koja se vršila paralelno i s ostalim promotivnim aktivnostima u svrhu postizanja što jačeg marketinškog komunikacijskog efekta, jest nastojanje da se podigne razvoj održivog gospodarstva, stavi u fokus kvaliteta i inovativnost, potakne razvitak autentične ponude visoke dodatne vrijednosti, jača lanac vrijednosti u turizmu i povezanim djelatnostima, razvija turistički proizvod, potiče sinergija privatnog i gospodarskog okruženja, potiče valorizacija i prezentacija gastronomske ponude i unaprjeđuje kvaliteta života lokalnog stanovništva u turističkoj destinaciji.

**Nositelji aktivnosti i partneri**: TZP Novigradsko more

**Realizacija**: 10.675,63 €

*3.5. Kreiranje i upravljanje bazama turističkih podataka*

U okviru ove stavke planirano je bilo utrošiti 1.082,12 € dok je tijekom predmetnog razdoblja utrošeno planirano rebalansom.

Turistička zajednica područja Novigradsko more uspostavlja bazu podataka sa ponudom na našem području, te otkupljuje sadržaje, fotografije i ostale podatke o ponudi na našem području koje redovito dostavljamo regionalnoj turističkoj zajednici, HTZ-u, te ostalim predstavništvima HTZ-a na emitivnim tržištima, domaćim i stranim medijima itd.

|  |  |
| --- | --- |
| Otkup autorskih prava na fotografije M - link | 763,61 € |
| Otkup autorskih prava na fotografije Adria Vision | 318,51 € |
| UKUPNO | 1.082,12 € |

**Ostvareni cilj aktivnosti**:

Osigurati bazu podataka s kojom ćemo raspolagati u svrhu marketinga destinacije i ponude na području TZP Novigradsko more.

**Nositelji aktivnosti i partneri**: TZP Novigradsko more

**Realizacija**: 1.082,12 €

3.6. *Turističko informativne aktivnosti*

U okviru ove stavke planirano je bilo utrošiti 45.429,60 € dok je tijekom predmetnog razdoblja utrošeno 46.601,13 € što je 2,58 % više od planiranog.

Pod turističko informativne aktivnosti ubrajamo i upravljanje TIC-om (funkcioniranje turističko informativnog centra) kao i plaće djelatnica odnosno turističkih informatora:

|  |  |
| --- | --- |
|   | Iva Jukić |
| Bruto plaća | **13.932,09** |
| Doprinosi MO I i II stup | 2.786,39 |
| Zdravstveno osiguranje | 2.298,77 |
| Plaća prije poreza | 11.145,70 |
| Dodaci | 1.247,64 |
|   | **Petra Bolanča** |
| Bruto plaća | **14.326,36** |
| Doprinosi MO I i II stup | 2.865,24 |
| Zdravstveno osiguranje | 2.363,86 |
| Plaća prije poreza | 11.461,12 |
| Dodaci | 3.103,34 |
| PLAĆE VODITELJA TIC-a | **40.445,41 €** |

|  |  |
| --- | --- |
|  Stavka  | Trošak |
| Informator  | 3.139,81 € |
| Ured Poličnik | 2.891,40 |

**Nositelji aktivnosti i partneri**: TZP Novigradsko more

**Realizacija**: 46.601,13 €

3.7. *Marketinške i poslovne suradnje- udruženo oglašavanje sa sustavom TZ-a predstavnicima turističke ponude*

Oglašavanje u promotivnim kampanjama javnog i privatnog sektora (udruženo oglašavanje) provodi se u suradnji s TZ Zadarske županije te TZ Općine Starigrad (Paklenica Rivijera). Zajedničkim udruženim oglašavanjem ističemo se na turističkom tržištu i zajedničkim aktivnostima možemo utjecati na turističku potražnju i poboljšati turističku ponudu destinacije. Oglašavanje se vršilo u zemljama iz kojih nam pristiže najviše turista – Njemačka, Austrija, Češka, Slovačka, Poljska, Slovenija…

Za ovu stavku utrošeno je 8.821,72 € a planirani rashod bio je 9.213,09 € što je 4,25 % manje planiranog.

**Ostvareni cilj aktivnosti**:

Oglašavanjem destinacije doprinosi se porastu broja dolazaka i noćenja turista iz ciljanih emitivnih tržišta.

**Nositelji aktivnosti i partneri**: TZP Novigradsko more, Turistička zajednica Općine Starigrad, Turistička zajednica Zadarske županije

**Realizacija**:8.821,72 €

***4. Destinacijski menadžment***

4.1. *Turistički informacijski sustavi i aplikacije/ eVisitor*

Turistički ured redovito sudjeluje u razvoju i upravljanju sustava eVisitor i ostalim turističkim informacijskim sustavima, te u razvoju ostalih sustava temeljenim na informatičkim tehnologijama.

**Nositelji aktivnosti i partneri**: TZP Novigradsko more

**Realizacija**: 0,00 €

4.2. *Upravljanje kvalitetom u destinaciji*

Kako bismo podigli kvalitetu ponude u destinaciji surađujemo s dionicima javnog, privatnog i civilnog sektora zainteresiranih za sudjelovanje u planiranju i provedbi ključnih investicijskih projekata vezanih za područje turističke zajednice.

**Nositelji aktivnosti i partneri**: TZP Novigradsko more

**Realizacija**: 0,00 €

4.3. *Poticanje na uređenje destinacije*

Jedan od ciljeva turističke zajednice je poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja. Pod time podrazumijevamo aktivnosti uređenja mjesta (šetnice, klupe, vidikovac i sl.) te suradnju sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije a iste se provode zajedničkom suradnjom s Općinama.

**Nositelji aktivnosti i partneri**: TZP Novigradsko more, Općina Novigrad, Općina Poličnik, Općina Posedarje

**Realizacija**: 4.847,62 €

***5. Članstvo u strukovnim organizacijama***

Turistička zajednica područja Novigradsko član je Lokalne akcijske grupe „Bura“ sa sjedištem u Jasenicama na temelju odluke Turističkog vijeća.

**Ostvareni cilj aktivnosti**:

 Članstvom u LAG-u ''Bura'' uspostavljena je komunikacija i sinergija svih elemenata društva u svrhu građenja lokalnih kapaciteta za upravljanje i valorizaciju ekonomskih potencijala te razvijanje novih vrijednosti.

**Nositelj aktivnosti**: TZP Novigradsko more

**Realizacija**: 30,00 €

***6. Administrativni rashodi***

Administrativni rashodi obuhvaćaju rashode za radnike i to plaće, materijalne troškove (troškove funkcioniranja ureda turističke zajednice kao što su režijski troškovi, uredska oprema i materijal, troškovi platnog prometa, troškovi poštarine, stručno usavršavanje zaposlenika,…)

*6.1. Plaće*

Turistički ured je u promatranom razdoblju imao 1 zaposlenu osobu u sjedištu turističke zajednice.

|  |  |
| --- | --- |
|   | Ivona Juranić Dedić |
| Bruto plaća | 16.492,44 |
| Doprinosi MO I i II stup | 3.298,53 |
| Zdravstveno osiguranje | 2.721,28 |
| Plaća prije poreza | 13.193,91 |
| Dodaci | 1.562,49 |

Ukupni trošak plaće iznosi 23.219,07 € a planirano je 23.046,05 € što znači da je utrošeno 0,75% više od planiranog.

*6.2. Materijalni troškovi*

Materijalni troškovi odnose se na troškove ureda kao što su uredski materijal, usluge telefona, računovodstvene usluge i ostalo.

Prikaz rashoda u promatranom razdoblju bio bi slijedeći:

Usluge telefona, telefaxa i pošte..................................................................................1.521,97 €

Električna energija ........................................................................................................... 0,00 €

Opskrba pitkom vodom……………………………………………………………….… 0,00 €

Računovodstvene usluge...…………………………………………………………..4.800,00 €

Reprezentacija……………………………………………….…………………………367,42 €

Sitni inventar……………………………………………………...........................….2.692,02 €

Komunalne usluge…………………………………………………………….……… 194,63 €

Usluge banke………………………………….…………...………………………......514,22 €

Uredski materijal i materijal za čišćenje…..………...………………………….……..302,86 €

FINA…………………………………………………………………………………..803,39 €

Javni bilježnik……………………………………………………….…………………111,49 €

Ukupni trošak materijalnih troškove iznosi 11.308,00 € a planirano je 11.560,00 € što znači da je ostvareno 2,18% manje od planiranog rebalansom.

*6.3. Tijela turističke zajednice*

TZP Novigradsko more djeluje kontinuiranom koordinacijom tijela koja se sastoji od Predsjednika, Skupštine i Turističkog vijeća. Članovi tijela TZ primaju naknadu za svoj rad.

Skupština se sastoji od devet članova koji se biraju na mandat od 4 godine i Predsjednika zajednice.

Članovi Skupštine Odlukom Ur. broj 08-04/2022 sa sjednice održane 21. lipnja 2022. godine imaju pravo na naknadu od 33,18 €. Pravo na naknadu ostvaruju članovi Skupštine koji su nazočni na sjednicama Skupštine.

Turističko vijeće sastoji se od Predsjednika zajednice i 8 članova koji se biraju na mandat od 4 godine.

Članovi Vijeća Odlukom Ur. broj 06-03/2022 sa sjednice održane 20. rujna 2022. godine imaju pravo na naknadu od 33,18 €. Pravo na naknadu ostvaruju članovi Vijeća koji su nazočni na sjednicama.

Izvješće sastavila:

Direktorica TZP Novigradsko more

Ivona Juranić Dedić